U-I-166/12
Datum: 2012-09-20T00:00:00.000+02:00
ecli: ECLI:SI:USRS:2012:U.I.166.12
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 20.09.2012
dokument: US29836
akt: Zakon za uravnoteženje javnih financ (Uradni list RS, št. 40/12) (ZUJF), 143. čl.
resitev: zavrženje
izrek: Pobuda za začetek postopka za oceno ustavnosti 143. člena Zakona za uravnoteženje javnih financ (Uradni list RS, št. 40/12) se zavrže.
stavek: Če pobuda ne vsebuje razlogov neskladnosti izpodbijanih členov predpisa z Ustavo ali zakonom, jo Ustavno sodišče zavrže.
odlocitev: sklep
geslo: 1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
podlaga: Člen 25.3, Zakon o Ustavnem sodišču [ZUstS]
vlagatelj: Marija Verdonik-Žagar, Ljubljana
datum_vloge: 2012-07-01T22:00:00.000Z
datum_odlocitve: 2012-09-19T22:00:00.000Z

# U-I-166/12-4

# 20. 9. 2012

---

## SKLEP

Ustavno sodišče je v postopku za preizkus pobude Marije Verdonik-Žagar, Ljubljana, na seji 20. septembra 2012

sklenilo:

**Pobuda za začetek postopka za oceno ustavnosti 143. člena Zakona za uravnoteženje javnih financ (Uradni list RS, št. 40/12) se zavrže.**

---

## OBRAZLOŽITEV

Pobudnica navaja, da je prejela obvestilo Zavoda za pokojninsko in invalidsko zavarovanje Slovenije, iz katerega izhaja, da se ji bo pokojnina s 1. 6. 2012 zmanjšala, ker je upravičenka do dela pokojnine pri drugih nosilcih zavarovanja v nekdanji SFRJ. V izreku navedeni predpis izpodbija zato, ker meni, da se ji je na njegovi podlagi pokojnina neupravičeno znižala.

Zakon o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) določa v drugem odstavku 24.b člena, kaj mora vsebovati pobuda za začetek postopka za oceno ustavnosti zakona ali drugega predpisa. Med drugimi zahtevami je izrecno določeno, da mora pobuda vsebovati navedbo razlogov neskladnosti predpisa z Ustavo ali zakonom (drugi odstavek 24.b člena v zvezi s tretjo alinejo prvega odstavka 24.b člena ZUstS). Pobudnik mora torej jasno in določno navesti, v čem je protiustavnost izpodbijane zakonske ureditve. Navedba pobudnice, da je izpodbijana ureditev neupravičena, tej zahtevi ne zadosti.

Po tretjem odstavku 25. člena ZUstS Ustavno sodišče pobudo zavrže, če niso izpolnjeni pogoji iz drugega odstavka 24.b člena ZUstS. Ker pobuda ne izpolnjuje pogojev iz navedenega člena ZUstS, jo je Ustavno sodišče zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

dr. Ernest Petrič

Predsednik